**Projektas**



**RIETAVO SAVIVALDYBĖS TARYBA**

**SPRENDIMAS**

**DĖL SOCIALINĖS GLOBOS KAINOS PATVIRTINIMO**

2013 m. lapkričio d. Nr. T1-

Rietavas

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2000, Nr. 91-2832) 16 straipsnio 2 dalies 37 punktu, Lietuvos Respublikos socialinių paslaugų įstatymo (Žin., 2006, Nr.17-589) 33 straipsniu, Lietuvos Respublikos Vyriausybės 2006 m. spalio 10 d. nutarimo Nr. 978 „Dėl socialinių paslaugų finansavimo ir lėšų apskaičiavimo metodikos patvirtinimo“ (Žin., 2006, Nr. 110-4163) 21, 22 ir 32 punktais ir atsižvelgdama į viešosios įstaigos Rietavo pirminės sveikatos priežiūros centro 2013 m. lapkričio 11 d. prašymą Nr. 245, Rietavo savivaldybės taryba nusprendžia:

1. Patvirtinti VšĮ Rietavo pirminės sveikatos priežiūros centro teikiamos trumpalaikės socialinės globos kainą:

1.1. asmeniui su sunkia negalia – 2200 Lt per mėnesį;

1.2. kitam asmeniui – 1800 Lt per mėnesį.

2. Viešosios įstaigos Rietavo pirminės sveikatos priežiūros centro globos skyriuje įsteigti septintą globos lovą.

3. Pripažinti netekusiu galios:

3.1. Rietavo savivaldybės tarybos 2006 m. gruodžio 28 d. sprendimą Nr. T1-342 „Dėl viešosios įstaigos Rietavo pirminės sveikatos priežiūros centro globos skyriaus lovadienio, finansuojamo iš savivaldybės biudžeto, kainos padidinimo“;

3.2. Rietavo savivaldybės tarybos 2008 m. rugpjūčio 28 d. sprendimą Nr. T1-181 „Dėl viešosios įstaigos Rietavo pirminės sveikatos priežiūros centro globos skyriaus lovadienio, finansuojamo iš savivaldybės biudžeto, kainos nustatymo“.

4. Sprendimas įsigalioja nuo 2014 m. sausio 1 d.

 Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Černeckis

Vyr. specialistė (kalbos tvarkytoja) Administracijos direktorius

Angelė Kilčiauskaitė Vytautas Dičiūnas

2013-11-11 2013-11-11

Teisės ir finansų skyriaus vedėjas

Andrej Pavlovskij

2013-11-11

Parengė

Jolita Alseikienė

2013-11-11